
PËR PËRCAKTIMIN E TARIFËS SË SHËRBIMIT PËR PAJISJEN ME LEJEDREJTIMI 

Në mbështetje të nenit 102 pika 4 të Kushtetutës dhe të nenit 11 të ligjit nr.9975, datë 28.7.2008  “Për taksat kombëtare”, Ministri i Financave dhe Ministri i Punëve Publike, Transportit dhe Telekomunikacionit

UDHËZOJNË:

1. Tarifa e pajisjes me lejedrejtimi për drejtimin e automjeteve është si më poshtë: 
a) për lejedrejtimi të kategorisë A 		3 000 (tre mijë) lekë; 
b) për lejedrejtimi të kategorisë B 		4 500 (katërmijë e pesëqind) lekë; 
c) për lejedrejtimi të kategorisë C 		2 000 (dy mijë) lekë; 
ç) për lejedrejtimi të kategorisë D 		3 000 (tre mijë) lekë; 
d) për lejedrejtimi të kategorive 
BE, CE dhe DE		          		3 000 (tre mijë) lekë. 
2. Për vjeljen e tarifës për pajisjen me lejedrejtimi për drejtim automjeti ngarkohet Drejtoria e Përgjithshme e Shërbimeve të Transportit  Rrugor. 
3. Detyrimi i pagimit të kësaj tarife lind në momentin e dhënies së dëshmisë së aftësisë për drejtim automjeti. 
4. Shtetasi duhet të pajiset me dokumentin që vërteton pagimin e kësaj tarife. Të gjitha pagesat e tarifës do të regjistrohen në një regjistër të veçantë sipas shtojcës nr.1, bashkëngjitur këtij udhëzimi dhe që është pjesë përbërëse e tij.
5. Për shërbimin e kryer, Drejtoria e Përgjithshme e Shërbimeve të Transportit  Rrugor  përfiton 5% komision të llogaritur mbi masën e tarifave që ka arkëtuar dhe ka transferuar në Buxhetin e Shtetit. 
6. Ky udhëzim hyn në fuqi menjëherë.

Shtojca nr.1
REGJISTRI  DITOR I TARIFËS SË PAJISJES ME LEJEDREJTIMI 
PËR DREJTIM AUTOMJETI
	
	Nr.
	Emër, mbiemër
	Lloji i lejes së drejtimit
	Masa e tarifës
	Nr.i mandatarkëtimit

	
	
	
	
	

	
	
	
	
	

	
	
	
	
	

	
	
	
	
	



Drejtoria rajonale e transportit rrugor
